**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**ПРОЕКТ!**

**ПОСТАНОВЛЕНИЕ**

от ………………..2020 година

ЗА изменение и допълнение на Наредба за правилата, начините, техническите

способи и изискванията за измерване на отстояние по чл. 44 от Закона за хазарта

(обн., ДВ, бр. 77 от 2012 г.)

# М И Н И С Т Е Р С К И Я Т С Ъ В Е Т

**П О С Т А Н О В И:**

**§ 1.** В чл. 1, ал. 1 думите „глава четвърта от Закона за народната просвета, както и от домове за деца, лишени от родителски грижи“ се заменят със „Закона за предучилищното и училищното образование, както и от сгради, в които се предоставят социални услуги за резидентна грижа за деца“.

**§ 2.** В чл. 2 се правят следните изменения и допълнения:

1. В ал. 1думите „глава четвърта от Закона за народната просвета, както и от домове за деца, лишени от родителски грижи“ се заменят със „Закона за предучилищното и училищното образование, както и от сгради, в които се предоставят социални услуги за резидентна грижа за деца“;

2. В ал. 2 думите „правоспособни лица, вписани в регистъра на Агенцията по геодезия, картография и кадастър (АГКК)“ се заменят с „лице, правоспособно да извършва дейности по кадастъра“;

3. Алинея 3 се изменя така:

„(3) Отстоянието по ал. 1 се измерва по най-прекия пешеходен път от средата на светлия отвор на главния вход на игралното казино или игралната зала до входа по административен адрес на съответното училище или на съответната сграда, в която се предоставя социална услуга за резидентна грижа за деца“.

4. В ал. 4 думите „платната за автомобилно движение“ се заменят с „платното за движение предвидени в Закона за движението по пътищата“.

5. Алинея 5 се изменя така:

„(5) В случаите, в които краят на най-прекия пешеходен път е до оградата на двора на съответното училище или на съответната сграда, в която се предоставя социална услуга за резидентна грижа за деца, отстоянието се измерва до входа на оградата, който е най-близо до входа по административен адрес на сградата“.

6. Алинея 6 се изменя така:

„(6) Когато игралното казино или игралната зала се намира на етаж, различен от приземния, отстоянието се измерва от входа по административен адрес на сградата.“

7. Създава се ал. 7:

„(7) Когато игралното казино или игралната зала се намира в обект на приземния етаж, до който се достъпва посредством друг вход, различен от входа по административен адрес на сградата, отстоянието се измерва от входа, през който се осъществява достъпът до игралното казино или игралната зала.“

**§ 3.** В чл. 3 се правят следните изменения:

1. В ал. 1 думите„чл. 33“ се заменят с „чл. 23, ал. 3 и 4“, а думите„председателят на Държавната комисия по хазарта“ се заменят с „изпълнителния директор на Националната агенция за приходите“, а думите „правоспособно лице, вписано в регистъра на АГКК“ се заменят с „лице, правоспособно да извършва дейности по кадастъра“.

2. В ал. 2 думите „и след проверка на място“ се заменят с „и след измерване на място чрез измервателно колело в присъствието на представител на искателя на лиценз“.

**§ 4.** В чл. 4 се правят следните изменения:

1. В ал. 2 думите „правоспособното лице“ се заменят с „лице, правоспособно да извършва дейности по кадастъра“

2. В ал. 3 думите„домове за деца, лишени от родителски грижи“ се заменят със „сграда, в която се предоставя социална услуга за резидентна грижа за деца“, а думата „домове“ се заменя със „сгради, в които се предоставят социални услуги“;

3. Алинея 4 се изменя така:

„(4) Върху копието по ал. 2 лицето, правоспособно да извършва дейности по кадастъра, нанася:

1. главния вход на игралното казино или игралната зала, а в случаите по чл. 2, ал. 7 – входа, от който се извършва измерването;

2. входовете по административен адрес на училищата и сградите, в които се предоставят социални услуги за резидентна грижа за деца, а в случаите по чл. 2, ал. 5 – входа на оградата, който е най-близо до входа по административен адрес на сградата;

3. линията на най-прекия пешеходен път до училищата и сградите, в които се предоставят социални услуги за резидентна грижа за деца.“

**§ 5.** В чл. 5 се правят следните изменения:

1. Алинея 1 се изменя така:

(1) Определяне на отстоянието по чл. 2, ал. 1 се извършва по осовата линия на най-прекия пешеходен път от средата на светлия отвор на входа по административен адрес на игралното казино или игралната зала, а в случаите по чл. 2, ал. 7 – от средата на светлия отвор на входа, от който се извършва измерването, до входа по административен адрес на съответното училище или на съответната сграда, в която се предоставя социална услуга за резидентна грижа за деца, а в случаите по чл. 2, ал. 5 - до входа на оградата, който е най-близо до входа по административен адрес на сградата на съответното училище или съответната сграда, в която се предоставя социална услуга за резидентна грижа за деца.

2. В ал. 2, изречение първо, думите „най-близките входове“ се заменят с „входовете по административен адрес“, а думите „домовете за деца, лишени от родителски грижи“ се заменят с „сградите, в които се предоставят социални услуги за резидентна грижа за деца“.

**§ 6.** В Допълнителната разпоредба се правят следните изменения и допълнения:

1. Заглавието се изменя на „Допълнителни разпоредби“;

2. Параграф 1 се изменя така:

„§ 1. „Главен вход“ на игрално казино или игрална зала е вход на сградата, в която се организират хазартните игри, обозначен като „главен вход“ в техническия проект – част архитектурна, одобрен от съответния компетентен орган.“;

3. Създава се § 1а:

„§ 1а. „Светъл отвор“ е разстоянието, което се образува между двете вертикални стени, където се монтира входната врата на игралното казино или игралната зала.“

**§ 7.** В § 4на Заключителните разпоредби думите „председателя на Държавната комисия по хазарта“ се заменят с „изпълнителния директор на Националната агенция за приходите“, а думите „могат да дават“ се заменят с „издават“.

**МИНИСТЪР-ПРЕДСЕДАТЕЛ:**

**БОЙКО БОРИСОВ**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**ВЕСЕЛИН ДАКОВ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВЕН СЕКРЕТАР НА**

**МИНИСТЕРСТВОТО НА ФИНАНСИТЕ:**

**/ТАНЯ ГЕОРГИЕВА/**

**ГЛАВЕН СЕКРЕТАР НА**

**МИНИСТЕРСТВОТО НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО:**

**/ ВЕСЕЛИНА ТЕРЗИЙСКА/**

**ДИРЕКТОР НА ДИРЕКЦИЯ „ПРАВНА“**

**В МИНИСТЕРСТВОТО НА ФИНАНСИТЕ:**

**/ДИАНА ДРАГНЕВА-ИВАНОВА/**

**ДИРЕКТОР НА ДИРЕКЦИЯ „ПРАВНА“**

**В МИНИСТЕРСТВОТО НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО:**

**/ БОЯНКА ГЕОРГИЕВА /**